મુંબઇ: દેશમાં ફુગાવામાં આવેલા ઘટાડાના કારણે નીતિગત વ્યાજના દરમાં ઘટાડાની સંભાવના વધી ગઇ છે. ઇન્ડિયા રેટિંગના જણાવ્યા પ્રમાણે છૂટક અને જથ્થાબંધ ફુગાવાના દરમાં ઘટાડાના કારણે ચાલુ નાણાકીય વર્ષમાં નીતિગત વ્યાજના દરમાં ૦.૨૫ ટકા સુધીનો ઘટાડો થઇ શકે છે. નોંધનીય છે કે રિટેલમાં સપ્ટેમ્બર મહિનામાં ફુગાવાનો દર ૧૩ મહિનાના તળિયે ૪.૩૧ ટકાના દરે જોવાયો છે, જે ઓગસ્ટ મહિનામાં ૫.૦૫ ટકા હતો, જ્યારે જથ્થાબંધ ફુગાવાના આંકમાં પણ ઘટાડો નોંધાયો છે.